
București, 27.11.2017




                                                    Nr.4c-3/497/2017
BIROUL PERMANENT
AL

CAMEREI DEPUTAȚILOR



Vă înaintăm, alăturat, Raportul asupra proiectului de Lege pentru aprobarea Ordonanței Guvernului nr.26/2017 pentru modificarea Ordonanței Guvernului nr.107/1999 privind activitatea de comercializare a pachetelor de servicii turistice, transmis cu adresa nr.P.L.x. 356 din 17 octombrie 2017.


În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

Iulian Iancu

Parlamentul  României

Camera  Deputaților

Comisia pentru industrii si servicii


București, 27.11.2017




                                                    Nr.4c-3/497/2017
R A P O R T

asupra proiectului de Lege aprobarea Ordonanței Guvernului nr.26/2017 pentru modificarea Ordonanței Guvernului nr.107/1999 privind activitatea de comercializare a pachetelor de servicii turistice


În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, spre dezbatere în fond, cu proiectul de Lege aprobarea Ordonanței Guvernului nr.26/2017 pentru modificarea Ordonanței Guvernului nr.107/1999 privind activitatea de comercializare a pachetelor de servicii turistice, transmis cu adresa nr.P.L.x. 356 din 17 octombrie 2017, înregistrat la comisie sub nr.4c-3/497 din 18 octombrie 2017.



Consiliul Legislativ, cu avizul nr.700/30.08.2017, avizează favorabil proiectul de ordonanță cu observații și propuneri.


Senatul, în calitate de primă Cameră sesizată, a adoptat proiectul de lege ședința din 11 octombrie 2017.



Comisia pentru buget, finanțe și bănci, cu avizul nr.4c-2/964 din 1 noiembrie 2017, a avizat favorabil proiectul de lege.


Proiectul de lege are ca obiect de reglementare modificarea și completarea Ordonanței Guvernului nr.107/1999 privind activitatea de comercializare a pachetelor de servicii turistice, republicată, în scopul eliminării riscului de nerambursare a sumelor achitate sau de nerepatriere a acestora, în cazul în care agențiile de turism sunt în dificultate financiară, creându-se astfel, posibilitatea adoptării unor măsuri impuse de Comisia Europeană, prin reglementarea sistemelor de garantare a răspunderii agențiilor de turism pentru furnizarea serviciilor turistice către consumator, care pot fi reprezentate de scrisori de garanție bancară, polițe de asigurare sau alte instrumente de garantare legal constituite, care pot funcționa în paralel sau asociat. Prin soluțiile legislative propuse, actul normativ creează cadrul legal pentru posibilitatea oricărei agenții de turism de a comercializa pachete de servicii turistice sau componente ale acestora către consumatorul final, fie în calitate de organizator, fie în calitate de intermediar al unei agenții de turism organizatoare, calitatea rezultând, pe de o parte, din relațiile contractuale ale agențiilor de turism partenere și, pe de altă parte, din relația contractuală a agenției cu turistul, în calitate de consumator final. Pe lângă instituirea unor sisteme de garantare, modificările operate se referă și la reglementarea modalității și procedurilor de transmitere către Ministerul Turismului a informațiilor referitoare la activitatea desfășurată în agențiile de turism precum și la întărirea disciplinei asupra activității de comercializare a pachetelor de servicii turistice prin mărirea cuantumului amenzii.



Membrii Comisiei pentru industrii și servicii au examinat proiectul de lege în ședința din 14 noiembrie 2017 și au hotărât, cu unanimitate de voturi, să propună plenului Camerei Deputaților adoptarea proiectului de Lege aprobarea Ordonanței Guvernului nr.26/2017 pentru modificarea Ordonanței Guvernului nr.107/1999 privind activitatea de comercializare a pachetelor de servicii turistice, cu amendamente admise prevăzute în anexa care face parte integrantă din prezentul raport.



La lucrările comisiei au fost prezenți 18 deputați din totalul de 20 deputați membri ai comisiei.



La lucrările comisiei au participat, în calitate de invitați, din partea Ministerului Turismului domnul ministru Mircea Titus Dobre și doamna Alexandra Pană – secretar general. 


În raport de obiectul și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera decizională pentru acest proiect de lege este Camera Deputaților.

ANEXĂ
A M E N D A M E N T E    A D M I S E

	Nr.

crt.
	Text OG nr.26/2017
	Text adoptat de Senat
	Amendamente admise/Autor
	Motivația

	0
	1
	2
	3
	4

	1.
	
	Titlul Legii

LEGE 

privind aprobarea Ordonanței Guvernului nr.26/2017 pentru modificarea Ordonanței  Guvernului nr.107/1999 privind  activitatea  de  comercializare  a  pachetelor de servicii turistice


	Nemodificat

	

	2.
	
	Articol unic. - Se aprobă Ordonanța Guvernului nr.26 din 30 august 2017 pentru modificarea Ordonanței Guvernului nr.107/1999 privind activitatea de comercializare a pachetelor de servicii turistice, adoptată în temeiul art,1 pct.VII poz.2 din Legea nr.161/2017 privind abilitarea Guvernului de a emite ordonanțe, și publicată în Monitorul
	Art.I. - Se aprobă Ordonanța Guvernului nr.26 din 30 august 2017 pentru modificarea Ordonanței Guvernului nr.107/1999 privind activitatea de comercializare a pachetelor de servicii turistice, adoptată în temeiul art,1 pct.VII.2 din Legea nr.161/2017 privind abilitarea Guvernului de a emite ordonanțe, și publicată în Monitorul Oficial al României, Partea I, nr.706 din 31
	Conform norme lor de tehnică legislativă.


	0
	1
	2
	3
	4

	
	
	Oficial al României, Partea I, nr.706 din 31 august 2017.


	august 2017, cu următoarele modificări și completări:

	3. 
	Titlul Ordonanței

ORDONANȚĂ

pentru modificarea Ordonanței  Guvernului nr.107/1999 privind  activitatea  de  comercializare  a  pachetelor de servicii turistice


	
	1. Titlul ordonanței de modifică și ca avea următorul cuprins:

„ORDONANȚĂ

pentru modificarea și completarea Ordonanței  Guvernului nr.107/1999 privind  activitatea  de  comercializare  a  pachetelor de servicii turistice”

	Conform normelor de tehnică legislativă.

	4. 
	Art.I. - 107/1999Ordonanța Guvernului nr. privind activitatea de comercializare a pachetelor de servicii turistice, republicată în Monitorul Oficial al României, Partea I, nr.448 din 16 iunie 2008, se modifică după cum urmează:


	
	2. Partea introductivă a art.I. se modifică și va avea următorul cuprins:
„Art.I. - 107/1999Ordonanța Guvernului nr. privind activitatea de comercializare a pachetelor de servicii turistice, republicată în Monitorul Oficial al României, Partea I, nr.448 din 16 iunie 2008, se modifică și se completează după cum urmează:”

	Conform normelor de tehnică legislativă.

	5. 
	1. La articolul 2, punctul 3 va avea următorul cuprins:
„3. agenție de turism  - unitate specializată a unui operator economic, deținător al unei licențe de turism valabile, emise în condițiile legii, care poate desfășura următoarele activități:

a) activitate de organizare: combină și vinde sau oferă spre vânzare pachete de servicii turistice sau componente ale acestora, direct sau prin intermediar;

b) activitate de intermediere: vinde sau oferă spre vânzare pachete de servicii turistice sau componente ale acestora, în calitate de intermediar, în baza unui contract valabil încheiat cu o altă agenție de turism.”


	
	3. La articolul I punctul 1, literele a) și b) ale punctului 3 al articolului 2 se modifică și vor avea următorul cuprins:
„a) activitate de organizare: combină și vinde sau oferă spre vânzare  pachete de servicii turistice sau componente ale acestora, direct sau prin intermediar; agenția de turism care desfășoară această activitate este denumită în continuare agenție de turism organizatoare;

b) activitate de intermediere: vinde sau oferă spre vânzare pachete de servicii turistice sau componente ale acestora, în calitate de intermediar, în numele și pe seama unei agenții organizatoare, în baza unui contract valabil încheiat; agenția de turism care desfășoară această activitate este denumită în continuare agenție de turism intermediară.”

4. La articolul I, după punctul 1 se introduc trei noi puncte, pct.11-13, cu următorul cuprins:

„11. La articolul 2, după punctul 4 se introduc unsprezece noi puncte, pct.5-15, cu următorul cuprins:

«5. creanță garantată – creanța consumatorului care rezultă din neexecutarea obligațiilor aferente contractelor de comercializare, ca urmare a insolventei agenției de turism organizatoare, și care reprezintă echivalentul sumelor plătite efectiv de către consumatori  in baza acestor contracte; 

6. Fondul de garantare a pachetelor turistice, denumit în continuare Fondul - schema de garantare în domeniul turismului, care are drept scop protejarea consumatorilor care au achiziționat pachete de servicii turistice de consecințele insolvenței agenției de turism organizatoare;

7. creditor al Fondului – consumator, persoană fizică, care a achiziționat pachete de servicii turistice, și care deși a efectuat plățile conform contractelor de comercializare a pachetelor de servicii turistice, nu a beneficiat sau a beneficiat parțial de serviciile plătite ca urmare a insolvenței agenției de turism organizatoare;

8. garanția de participare la Fond - suma constituită de către un participant la Fond, prin virament bancar și/sau prin scrisoare de garanție bancară, în vederea asigurării respectării obligațiilor care îi revin în calitate de participant la acesta, al cărei cuantum și metodă de calcul se stabilesc prin normele metodologice de aplicare a prezentei ordonanțe, aprobate prin hotărâre a Guvernului; 
9. contribuție inițială - suma nerambursabilă datorată Fondului de către agenția de turism organizatoare care solicită și obține pentru prima oară o licență, utilizată pentru acoperirea cheltuielilor legate de administrarea și funcționarea acestuia, valabilă pentru primul an de autorizare, al cărei nivel nu poate fi mai mic de 2.000 de euro, echivalent în lei, și care se stabilește anual prin ordin comun al ministrului turismului și ministrului finanțelor publice; 
10. contribuție trimestrială - suma nerambursabilă datorată trimestrial Fondului de către agenția de turism organizatoare, conform prevederilor prezentei ordonanțe; aceasta se calculează trimestrial pentru fiecare agenție de turism organizatoare prin înmulțirea procentului de contribuție anuală cu valoarea garantată calculată pentru trimestrul precedent; nivelul contribuției anuale, exprimată procentual, se stabilește anual prin ordin comun al ministrului turismului și ministrul finanțelor publice; 
11. contribuția de gestiune – suma  datorată Fondului Național de Garantare a Creditelor pentru Întreprinderi Mici și Mijlocii, denumit în continuare FNGCIMM, și care se plătește din sumele disponibile în cadrul Fondului; contribuția de gestiune se determină trimestrial prin înmulțirea comisionului de gestiune cu valoarea totală garantată raportă trimestrial de agenția de turism organizatoare; nivelul comisionului de gestiune se stabilește anual prin ordin comun al ministrului turismului și al ministrului finanțelor publice; 
12. participant la Fond – orice agenție de turism organizatoare astfel cum este definită la art.2 pct.3 lit.a);

13. despăgubire – suma plătită din resursele Fondului fiecărui consumator care a achiziționat pachete de servicii turistice de la o agenție de turism organizatoare sau intermediară, reprezentând echivalentul sumelor plătite pentru serviciile neefectuate ca urmare a intrării în insolvență a agenției de turism organizatoare ulterior achiziționării pachetului/pachetelor turistice, dacă nu au fost rambursate dintr-o altă sursă de garantare; nivelul plafonului de despăgubire se stabilește prin normele metodologice de aplicare a prezentei  ordonanțe;
14. valoarea garantată – valoarea totală a sumelor încasate de către o agenție de turism organizatoare direct de la consumatorii care au achiziționat pachete de servicii turistice sau printr-o agenție de turism intermediară cu titlu de contravaloare a pachetelor turistice  comercializate pe teritoriul României;

15. contribuție rambursabilă – garanția de participare care se restituie după încetarea activității de către agenția de turism organizatoare, odată cu pierderea calității de participant la Fond, cu excepția situației în care titularul licenței de organizare nu a respectat condițiile de acordare a licenței de organizare și/sau obligațiile asumate în calitate de participant la Fond.»

Comisia pentru industrii și servicii

	Claritatea exprimare.

Claritate în exprimare.

Definiții necesare.

	6. 
	
	
	12. La articolul 20, alineatele (1) și (3) se modifică și vor avea următorul cuprins:

«Art.20. -  (1) Agenția de turism organizatoare este răspunzătoare pentru buna executare a obligațiilor asumate prin contract, inclusiv în situația în care contractul de comercializare a pachetului turistic a fost încheiat de către o altă agenție de turism intermediară sau de către alți prestatori de servicii mandatați în acest sens.

__________

(3) În cazurile prevăzute la alin.(2) lit.b) agenția de turism organizatoare sau intermediară este obligată să acorde prompt asistență consumatorului aflat în dificultate. În cazul în care contractul privind comercializarea pachetului de servicii turistice a fost încheiat prin intermediul unei agenții de turism intermediare, obligația de acordare a asistenței este în sarcina ambelor agenții.»

13. La articolul 20, după alineatul (3) se introduc trei noi alineat, alin.(4)-(6), cu următorul cuprins:

«(4) Agenția de turism intermediară este răspunzătoare pentru respectarea contractelor încheiate cu agenția de turism organizatoare, pentru plata către agenția de turism organizatoare a pachetelor turistice comercializate prin intermediul său, precum și a celorlalte obligații asumate prin contractul încheiat cu agenția de turism organizatoare cu privire la turiștii ce încheie contracte de comercializare a pachetelor turistice prin intermediul său. 
(5) Consumatorii care încheie contracte de comercializare a pachetelor turistice prin intermediul unei agenții de turism intermediare beneficiază de garanția la Fond pentru insolvența agenției de turism organizatoare.

(6) Agenția de turism organizatoare informează periodic agenția de turism intermediară și consumatorii care achiziționează pachete de servicii turistice asupra plafonului individual de garantare deținut la Fond.»”

	Precizare necesară.

Precizare necesară.

Stabilirea răspunderii agenției de turism intermediară.

Precizare necesară.

Precizare necesară.

	7. 
	2. Articolul 24 va avea următorul cuprins:

85/2014(1) Agențiile de turism care își desfășoară activitatea pe teritoriul național și comercializează către consumatori persoane fizice pachete de servicii turistice sau componente ale acestora au obligația să asigure furnizarea serviciilor turistice sau rambursarea tuturor plăților efectuate de către sau pe seama turiștilor, în măsura în care respectivele servicii contractate nu sunt furnizate ca urmare a faptului că agenția de turism se află în dificultate financiară, definită conform dispozițiilor Legii nr.„Art.24. –  privind procedurile de prevenire a insolvenței și de insolvență, cu modificările și completările ulterioare.

(2) În cazul în care în contractul privind comercializarea pachetului de servicii turistice este inclus transportul de pasageri, agenția de turism asigură și garanții pentru repatrierea turiștilor.

(3) Sistemele de garantare a răspunderii agențiilor de turism pentru furnizarea serviciilor turistice către consumator sunt reprezentate de scrisori de garanție bancară, polițe de asigurare sau alte instrumente de garantare legal constituite, care pot funcționa distinct sau asociat.

(4) Garanția este efectivă și acoperă costurile previzibile în mod rezonabil, inclusiv costurile estimate ale repatrierii.

(5) Garanția se referă la valorile plăților efectuate de către sau pe seama turiștilor în legătură cu serviciile turistice, ținând cont de perioada scursă între avansurile plătite și plățile finale și finalizarea furnizării serviciilor.

(6) Suma asigurată și modalitatea de organizare și funcționare a sistemelor de garantare se stabilesc prin ordin comun emis de Ministerul Turismului și Autoritatea de Supraveghere Financiară.”


	
	5. La articolul I punctul 2, articolul 24 se modifică și va avea următorul cuprins:

„Art.24. - (1) Agențiile de turism organizatoare care își desfășoară activitatea pe teritoriul național și care comercializează către consumatori persoane fizice pachete de servicii turistice au obligația de a raporta  valoarea garantată și de a plăti contribuția aferentă către Fond.

(2) Fondul se constituie ca schemă obligatorie de garantare a obligațiilor de rambursare a tuturor plăților efectuate de către sau pe seama turiștilor, în măsura în care respectivele servicii contractate nu sunt furnizate ca urmare a faptului că împotriva agenției de turism organizatoare s-a deschis procedura de insolvență, definită conform dispozițiilor Legii nr.85/2014 privind procedurile de prevenire a insolvenței și de insolvență, cu modificările și completările ulterioare.

(3) Prin excepție de la prevederile alin.(1), în cazul în care în contractul privind comercializarea pachetului de servicii turistice este inclus transportul de pasageri, iar turiștii se află în imposibilitatea întoarcerii în țară din motivul nerespectării de către agenția de turism organizatoare a obligațiilor contractuale asumate în relația cu consumatorii, cheltuielile de repatriere a turiștilor sunt suportate în procedură de urgență din resursele Fondului. În costurile de repatriere se poate include și contravaloarea serviciilor la sol care nu au fost plătite de către agenția de turism organizatoare. 

(4) Fondul prevăzut la alin.(1) se constituie ca schemă publică de garantare,  administrată de către FNGCIMM, în numele statului român, prin Ministerul Turismului.

(5) Garanția este efectivă și acoperă costurile previzibile în mod rezonabil, inclusiv costurile estimate ale repatrierii.

(6) Garanția se referă la valorile plăților efectuate de către sau pe seama turiștilor în legătură cu pachetele de servicii turistice, ținând cont de perioada scursă între avansurile plătite și plățile finale și finalizarea derulării pachetelor de servicii turistice.

(7) Resursele financiare ale Fondului se înregistrează și se urmăresc distinct în evidențele contabile ale FNGCIMM.

(8) FNGCIMM despăgubește consumatorii creditori ai fondului, iar după plata despăgubirii, se subrogă în drepturile acestora dobândind un drept de regres împotriva agenției de turism organizatoare responsabile pentru repararea prejudiciului, în privința despăgubirii plătite, a cheltuielilor legate de instrumentarea și lichidarea pretențiilor de despăgubire, precum și pentru accesoriile cheltuielilor efectuate.”

	Stabilirea obligației agenției de turism organizatoare de plată a contribuției către Fond.
Stabilirea modului de constituire al Fondului.

Stabilirea obligativității repatrierii turiștilor.

Stabilirea administratorului Fondului.

Precizare necesară.

Precizare necesară.

Precizare necesară.

Precizare necesară.

	8. 
	
	
	6. La articolul I, după punctul 2 se introduce un nou punct, pct.21, cu următorul cuprins:

„21. După articolul 24, se introduce un nou capitol, cap.III1, cuprinzând art.241 – 249, cu următorul cuprins:

«Capitolul III 1
Fondul de garantare a pachetelor turistice

Art.241. – (1) Fondul constituit ca schemă de garantare în domeniul turismului, fără personalitate juridică, are ca scop protejarea consumatorilor care achiziționează pachete de servicii turistice de consecințele insolvenței unui participant la Fond.

(2) Fondul garantează plata de despăgubiri echivalente cu plățile efectuate de consumatori, în limita unui plafon maxim de despăgubire, în cazul nefurnizării de către participanții la Fond a serviciilor prevăzute în contractele de achiziție a pachetelor de servicii turistice  ca urmare a insolvenței agenției de turism organizatoare, în limita resurselor financiare disponibile la momentul plății. În cazul în care disponibilitățile Fondului nu sunt suficiente pentru acoperirea cuantumului sumelor cuvenite consumatorilor, se pot atrage sume suplimentare care să alimenteze Fondul.

(3) Resursele financiare ale Fondului pot fi utilizate pentru:

a) plata despăgubirilor cuvenite consumatorilor conform prevederilor alin.(2);

b) plata sumelor necesare repatrierii turiștilor;

c) plata contribuției de gestiune datorată FNGCIMM;

d) achitarea dobânzilor și comisioanelor datorate în contul sumelor atrase pentru alimentarea Fondului;

e) plata oricăror altor sume stabilite în sarcina acestuia, conform legii.
Art.242. - (1) Resursele financiare ale Fondului provin din următoarele surse:

a) contribuții de la agențiile de turism organizatoare prevăzute la art.2 pct.3 lit.a);

b) dobânzi și penalități de întârziere din plata cu întârziere a contribuțiilor de către participanții la Fond, calculate la nivelul celor prevăzute pentru neplata obligațiilor bugetare ;

c) sume din fructificarea disponibilităților;
d) sume din recuperarea creanțelor Fondului;

e) împrumuturile de la instituțiile de credit sau împrumuturi obligatare, prin emisiune de titluri de valoare ale fondului;

f) sume din alte surse, stabilite potrivit legii;

(2) Disponibilitățile Fondului astfel constituite pot fi plasate în instrumente purtătoare de dobândă, la instituții de credit, în instrumente ale pieței monetare, în titluri de stat sau titluri ale administrației publice locale, precum și în plasamente stabilite de legislația în vigoare.

(3) Strategia de investire a resurselor Fondului are în vedere plasarea acestora în condiții de siguranță, urmărind minimizarea riscurilor, asigurarea eficienței și a lichidității în linia politicilor de risc și prudențialitate aprobate de administratorul desemnat al FNGCIMM, conform prevederilor legale.

Art.243. - (1) Pentru obținerea unei licențe de turism valabile pentru activitatea de organizare, agenția de turism organizatoare prevăzută la art.2 pct.3 lit.a) are obligația de a participa la Fond.
(2) Pentru a garanta respectarea obligațiilor care le revin în relația cu Fondul, orice participant la acesta are obligația constituirii unei garanții de participare la Fond.
(3) Garanția de participare se restituie după încetarea activității de către agenția de turism organizatoare, odată cu pierderea calității de participant la Fond, cu excepția situației în care titularul licenței de organizare nu a respectat condițiile de acordare a licenței de organizare și/sau obligațiile asumate în calitate de participant la Fond. 
(4) Agenția de turism organizatoare care solicită pentru prima dată acordarea licenței de funcționare c a agenție de turism organizatoare are obligația de a achita o contribuție inițială în vederea participării la Fond.
(5) Contribuțiile trimestriale datorate Fondului de către participanții la acesta se calculează pe baza valorii garantate rezultate din evidențele contabile ale acestora, aplicându-se cota procentuală stabilită conform prevederilor art.2 pct.10 asupra sumelor aferente angajamentelor directe, asumate de agențiile de turism organizatoare în legătura cu comercializarea pachetelor de servicii turistice pe teritoriul României în mod direct sau prin agenții de turism intermediare.
Art.244. - (1) Contribuția prevăzută la art.2 pct.10 datorată Fondului de către participanții la acesta se virează trimestrial în contul Fondului, în moneda națională - leu, până în ultima zi lucrătoare a lunii următoare trimestrului de raportare.

(2) Contribuțiile prevăzute la art.2 pct.10 și 11, datorate și virate în contul Fondului de către participanții la acesta nu se restituie.

(3) Participanții la Fond au obligația să întocmească și să transmită trimestrial Fondului, până în ultima zi lucrătoare a lunii următoare trimestrului, raportările privind valoarea garantabilă, modul de constituire și de virare a contribuției datorate.

(4) Odată cu transmiterea raportărilor, participanții la Fond anexează o declarație pe propria răspundere, sub semnătura reprezentantului legal al acestora, sub sancțiunile prevăzute de Legea nr.286/2009 privind Codul penal, cu modificările și completările ulterioare, pentru infracțiunile de înșelăciune și/sau de fals în declarații, prin care se atestă că datele și/sau informațiile transmise sunt reale, corecte și complete.
Art.245. - (1) Actul întocmit de Fond, prin care se stabilește și se individualizează obligația de plată a unui participant la Fond, constituie titlu de creanță. Titlul de creanță cuprinde suma restantă totală datorată drept contribuție la Fond de către agenția de turism organizatoare și termenul maxim de 10 zile, care curge începând cu data comunicării actului prin care se individualizează obligația de plată, în care acesta poate plăti obligația de bunăvoie.

(2) Dacă la data scadenței stabilită potrivit alin.(1) datoria restantă prevăzută în titlul de creanță nu a fost plătită, acesta devine titlu executoriu, în baza căruia Fondul va declanșa procedura de executare silită a creanțelor, conform dispozițiilor Legii nr.134/2010 privind Codul de procedură civilă, republicată, cu modificările și completările ulterioare.

(3) Sumele virate la Fond cu titlu de contribuție nu pot fi urmărite silit decât pentru îndeplinirea obligațiilor pentru care au fost constituite.

(4) Pentru neplata la termen a sumelor datorate Fondului se aplică dobânzi și penalități de întârziere, calculate în conformitate cu reglementările aplicabile pentru colectarea creanțelor fiscale. Dobânzile și penalitățile de întârziere sunt virate în contul Fondului.
Art.246. - Resursele financiare ale Fondului sunt utilizate pentru plata despăgubirilor rezultate din contractele de comercializare a pachetelor turistice, încheiate cu agențiile de turism organizatoare cu privire la care ulterior încheierii acestor contracte a intervenit procedura insolvenței, precum și pentru repatrierea turiștilor în cazul în care se află în imposibilitatea întoarcerii în țară din motivul nerespectării de către agenția de turism organizatoare a obligațiilor contractuale asumate.
Art.247. - În cazul lichidării Fondului, garanțiile de participare și contribuțiile depuse se restituie pro-rata agenției de turism organizatoare participante la Fond.
Art.248. - Informațiile privind plasamentele efectuate de Fond sunt făcute publice, în baza unui raport semestrial publicat pe pagina sa de internet, iar Fondul  asigură și garantează accesul liber la consultarea acestor informații tuturor celor interesați.
Art.249. - Modalitatea de calcul a contribuțiilor datorate Fondului, precum și mecanismul de garantare și raportare, plată și recuperare a despăgubirilor plătite din Fond se stabilesc prin norme metodologice de aplicare a prezentei ordonanțe.»”

	Precizarea modului de constituirea a Fondului, modul de plată, sursele de finanțare.

	9. 
	3. Articolul 26 va avea următorul cuprins:

(1) Controlul respectării dispozițiilor prezentei ordonanțe se face de către compartimentul cu atribuții de control din cadrul Ministerului Turismului și de către Autoritatea Națională pentru Protecția Consumatorilor.
„Art.26. - 
(2) În situația în care autoritățile publice prevăzute la alin.(1) sunt sesizate în același timp cu privire la nerespectarea prevederilor art. 24, precum și a prevederilor referitoare la respectarea condițiilor de acordare a licențelor, controlul va fi desfășurat doar de către compartimentul cu atribuții de control din cadrul Ministerului Turismului.

(3) Agențiile de turism au obligația de a transmite Ministerului Turismului o declarație ce va cuprinde informații referitoare la activitatea desfășurată.”


	
	Nemodificat


	

	10. 
	4. Articolul 31 va avea următorul cuprins:

Constituie contravenție, în măsura în care fapta nu este săvârșită în astfel de condiții încât, potrivit legii penale, să fie considerată infracțiune, încălcarea de către agențiile de turism a prevederilor art.6, 7, 9-12, 14, 15, art.16 lit.c), art.19, art.20 alin.(1), art.23, 24 și art.26 alin.(3).”„Art.31. - 

	
	7. La articolul I, după punctul 4 se introduce un nou punct, pct.41, cu următorul cuprins:

„41. La articolul 31, se introduce un nou alineat, alin.(2), cu următorul cuprins:

«(2) În cazul neplății la termen a sumelor cuvenite Fondului, datorate conform prevederilor art.244, de către agenția de turism organizatoare, Ministerul Turismului aplică sancțiunea suspendării temporare a licenței de turism până la plata la zi a sumelor datorate Fondului.»”

	Sancționarea neplății sumelor cuvenite Fondului.

	11. 
	5. La articolul 32, alineatul (1) va avea următorul cuprins:
(1) Contravențiile prevăzute la art.31 se sancționează cu 5 până la 10 puncte-amendă. Un punct-amendă reprezintă contravaloarea unui salariu de bază minim brut pe țară garantat în plată stabilit, în condițiile legii.”
„Art.32. - 

	
	8. La articolul I, punctul 5 se modifică și va avea umărarul cuprins:

„5. Articolul 32 se modifică și va avea următorul cuprins:

«Art.32. - (1) Săvârșirea contravențiilor prevăzute la art.31 se constată și se sancționează de către reprezentanții Autoritatea Națională pentru Protecția Consumatorilor și Ministerul Turismului cu amendă de la 4.000 lei la 50.000 lei.

(2)  Odată cu aplicarea sancțiunii contravenționale principale, Ministerul Turismului poate aplica sancțiunea contravențională complementară de retragere a licenței emise pentru desfășurarea activității.

(3) Săvârșirea repetată a uneia dintre contravențiile prevăzute la art.31 se sancționează cu amendă contravențională de la 30.000 lei la 100.000 lei și/sau cu retragerea licenței emise pentru desfășurarea activității.

(4) Prevederile prezentei ordonanțe se completează cu dispozițiile Ordonanței Guvernului nr.2/2001 privind regimul juridic al contravențiilor, aprobată cu modificări și completări prin Legea nr.180/2002, cu modificările și completările ulterioare, cu excepția celor de la art.27-29.»”

	Stabilirea sancțiunilor pentru încălcarea legii.

	12. 
	Art.II. - (1) În termen de 45 de zile de la data intrării în vigoare a prezentei ordonanțe, se aprobă prin ordin comun emis de Ministerul Turismului și Autoritatea de Supraveghere Financiară, suma asigurată și modalitatea de organizare și funcționare a sistemelor de garantare prevăzute la art.I pct.2.

(2) În termen de 45 de zile de la data intrării în vigoare a prezentei ordonanțe, se aprobă prin ordin al Ministrului Turismului, conținutul, termenul și procedura de transmitere a declarației prevăzută la art.I pct.3.

(3) În termen de 10 luni de la data intrării în vigoare a ordinului comun emis de Ministerul Turismului și Autoritatea de Supraveghere Financiară prevăzut la alin.(1), operatorii economici titulari ai licențelor de turism au obligația reînnoirii acestora, cele emise anterior pierzându-și valabilitatea.

(4) Până la data emiterii noilor licențe conform prezentei ordonanțe, licențele actuale își mențin valabilitatea, în condițiile legii, până la expirarea termenului prevăzut la alin.(3).


	
	9. La articolul II, alineatele (1), (3) și (4) se abrogă.

	13. 
	Art.III. - Prevederile art.I pct.4 și 5 intră în vigoare la 10 zile de la data publicării prezentei ordonanțe în Monitorul Oficial al României, Partea I.


	
	Nemodificat
	

	14. 
	
	
	Art.II. - (1) În termen de 45 de zile de la data intrării în vigoare a prezentei legi se aprobă, prin hotărâre a Guvernului, normele metodologice de aplicare a 107/1999Ordonanței Guvernului nr. privind activitatea de comercializare a pachetelor de servicii turistice, republicată, cu modificările și completările ulterioare, precum și cu cele aduse prin prezenta lege.
(2) În termen de 45 de zile de la data intrării în vigoare a prezentei legi se aprobă, prin ordin comun al ministrului turismului și ministrului finanțelor publice:

a) nivelul contribuției anuale, prevăzut la art.2 pct.10 din Ordonanța Guvernului nr.107/1999 , republicată, cu modificările și completările ulterioare;

b) nivelul comisionului de gestiune, prevăzut la art.2 pct.11 din Ordonanța Guvernului nr.107/1999,  republicată, cu modificările și completările ulterioare.
(3) În termen de 6 luni de la data operaționalizării Fondului de Garantare a Pachetelor Turistice, agențiile de turism au obligația reînnoirii licențelor, cele emise anterior pierzându-și valabilitatea.

(4) Până la expirarea termenului prevăzut la alin.(3) licențele actuale își mențin valabilitatea, în condițiile legii.

	Stabilirea termenelor de aprobare a normelor și ordinelor cuprinse în lege.

	15. 
	
	
	Art.III. – În tot cuprinsul Ordonanței Guvernului nr.107/1999, republicată, cu modificările și completările ulterioare, termenul „touroperatoare” se înlocuiește cu termenul „organizatoare”, iar termenul „detailist/detailistă” se înlocuiește cu termenul „intermediar/intermediară”, după caz.

	Precizare necesară.

